استاهل تحبني – بسمله علاء
ماعايش لروحي ترى عايشلك اني
واعذرني بالحب لو صرت وياك اناني
انت الوحيد بعمري صح والباقي غلطة
متورط بحبك عشت بس احلى ورطة
استاهل تحبني اهواي
ولموتي اريدك وياي
ظلمتني كلش دنياي
وانطيني من دلالك
انت ملاذي بهالكون
كلشي لحضرتك يهون
دوس اعلى گلبي وتمون
غير الگلب حلالك
مرات اتمنى الهوا ياخذني يمك
وبجسمي حسيت المشى مو دمي دمك
لك عيني گلي للأبد بس اني اهمك
ياغلي(سر)بدنيتي من حقي اضمك
لو عمري مرتين انعاد
يمك اظل رايح راد
مثل الملح فوگ الزاد
انت ضروري بعمري
لو كلشي بالدنيا يروح
نبقى سوة روح بروح
غيررك احب مامسموح
والمادره خل يدري
كلمات: محمد الجبوري
ألحان: محمد الفارس
إنتاج: حيدر كيتارا
2021